
Բողոքարկման հանձնաժողովը հետևյալ կազմով՝ 
նախագահությամբ՝ 				Ե․ Թումանյանցի
մասնակցությամբ անդամներ՝ 			Ն․ Աքիլյանի
						Ս․ Աթայանի


Բողոքարկման հանձնաժողովը (այսուհետ նաև՝ Հանձնաժողով) քննության առնելով դատավորների թեկնածուների ցուցակի վարչական բաժնի հատուկ կարգով համալրման նպատակով անցկացվող որակավորման գրավոր քննության արդյունքների դեմ բերված բողոքը,

Պ Ա Ր Զ Ե Ց

Բողոքարկվել են թեստային հարցերի բաժնի 1-ին, 18-րդ, 60-րդ հարցերը:

Նյութական և դատավարական իրավունքի հարցեր և հակիրճ հիպոթետիկ խնդիրների բաժին 
Թեստային առաջադրանք 1
Հավակնորդը առաջին հարցադրմանը որպես ճիշտ պատասխան նշել է 1-ին տարբերակը, այն է՝ «Եթե կատարված վարչական իրավախախտումը նվազ նշանակություն ունի, գործը վճռելու համար լիազորված մարմինը (պաշտոնատար անձը) կարող է խախտողին ազատել վարչական պատասխանատվությունից և բավարարվել բանավոր դիտողությամբ, այդ թվում վերադասության կարգով բողոքարկման վարույթի ընթացքում»: Նկատի ունենալով, որ նշված դատողությունը սպառիչ կերպով չի արտահայտում Վարչական իրավախախտումների վերաբերյալ ՀՀ օրենսգրքի 21-րդ հոդվածի կարգավարումները՝ Հավակնորդի նշած պատասխանը ճիշտ է, ուստի Գնահատման հանձնաժողովի կողմից նշանակված 0 միավորը անհրաժեշտ է դարձնել 1 միավոր:
 	Թեստային առաջադրանք 18
[bookmark: _Hlk130494795]Հավակնորդը 18-րդ հարցադրման պատասխան նշել է 2-րդ տարբերակը, այն է՝ «վիճարկվող վարչական ակտի իրավաչափությունը որոշելիս վիճարկող կողմի` իր համար բարենպաստ հետևանքներ առաջացնող ապացույցների` վարչական վարույթի ընթացքում չտրամադրման հետևանքով առաջացած ոչ բարենպաստ հետևանքների ապացուցման բեռը չի կարող դրվել վարչական մարմնի վրա»: Հաշվի առնելով, որ նշված պատասխանը համապատասխանում է ՀՀ վարչական դատավարության օրենսգրքի 124-րդ հոդվածի կարգավորումներին՝ Հավակնորդի նշած պատասխանը ճիշտ է, ուստի Գնահատման հանձնաժողովի կողմից նշանակված 0 միավորը անհրաժեշտ է դարձնել 1 միավոր:
Թեստային առաջադրանք 60
[bookmark: _GoBack]Հավակնորդը 60-րդ հարցադրման պատասխան նշել է 3-րդ տարբերակը, այն է՝ «այո՛, քանի որ դատավորը, օգտվելով իր պաշտոնից, որը միաժամանակ ենթադրում է նաև դատական իշխանության հեղինակության օգտագործում, հայտնվել է արտոնյալ պայմաններում»: Նկատի ունենալով, որ թեստային առաջադրանքի մյուս երեք տարբերակներն ակնհայտորեն սխալ պատասխաններ են՝ Հավակնորդի նշած պատասխանը ճիշտ է, ուստի Գնահատման հանձնաժողովի կողմից նշանակված 0 միավորը անհրաժեշտ է դարձնել 1 միավոր:

Թիվ 8563 ծածկագրով աշխատանքի քննության արդյունքների դեմ բերված բողոքը բավարարել մասնակիորեն: Նյութական և դատավարական իրավունքի հարցեր և հակիրճ հիպոթետիկ խնդիրներ բաժնի 1-ին, 18-րդ և 60-րդ հարցերի պատասխանը գնահատել յուրաքանչյուրը 1 միավոր, ընդհանուր՝ 3 միավոր:
  
ՀԱՆՁՆԱԺՈՂՈՎԻ ՆԱԽԱԳԱՀ՝                                                      Ե․ Թումանյանց                             
ՀԱՆՁՆԱԺՈՂՈՎԻ ԱՆԴԱՄՆԵՐ՝                                                   Ն․ Աքիլյան 
                                        Ս․ Աթայան

